Държавен вестник, бр. 13, 2010 г., стр. 17

БРОЙ  13	
Д Ъ Р Ж А В Е Н  В Е С Т Н И К 	
СТР.  17  
4.2. Клинична лаборатория, напълно оборудва­
на, отговаряща на съответния стандарт, работеща 
изцяло или предимно за сърдечната хирургия и 
осигуряваща необходимите изследвания 24 часа 
в денонощието. 
4.3. Микробиологична лаборатория, напълно 
оборудвана, отговаряща на съответния стандарт, 
работеща изцяло или предимно за сърдечната хи­
рургия и осигуряваща необходимите изследвания 
24 часа в денонощието.
5. Клиниката/отделението по кардиохирургия 
трябва да има възможност за осъществяване на 
интегрирана дейност със следните структури, 
локализирани в болницата или в друго лечебно 
заведение на територията на същия град:
5.1. Клиника/отделение по кардиология (ехо­
кардиография, включително трансезофагиална; 
стрес-тест и ЕКГ).
5.2. Клиника/отделение по клинична хемато­
логия.
5.3. Клиника/отделение по пулмология или 
самостоятелна възможност за извършване на пул­
мофункционален тест (функционално изследване 
на дишането – ФИД).
5.4. Клиника/отделение по нефрология.
5.5. Клиника/отделение по образна диагностика.
5.6. Клиника/отделение по нервни болести.
5.7. Клиника/отделение по нуклеарна медицина.
5.8. Клиника/отделение по клинична патология.
5.9. Клиника/отделение по инфекциозни бо­
лести.
5.10. Имунологична лаборатория (за клиники/
отделения, извършващи трансплантации), отго­
варяща на съответния стандарт и осигуряваща 
необходимите изследвания 24 часа в денонощието. 
5.11. Служба за транспортиране. 
5.12. Кабинет по дентална медицина. 
5.13. Клиника/отделение по акушерство и 
гинекология.
5.14. Клиника/отделение по трансфузионна 
хематология.
5.15. Клиника/отделение по урология.
6. Медицински изделия – за адекватно и качест­
вено протичане на лечебната дейност е необходимо 
да има постоянно и регулярно снабдяване, вклю­
чително и поддържане на склад, на достатъчни 
количества от медицински изделия и лекарствени 
продукти, отговарящи на изискванията на Закона 
за лекарствените продукти в хуманната медицина 
и Закона за медицинските изделия.
V. Човешки ресурси в кардиохирургията
За поддържане на минимална оперативна дей­
ност, интензивно лечение и достатъчни по обем и 
качество предоперативни и следоперативни грижи 
за пациента е нужен следният задължителен ми­
нимум от персонал: 
1. Началник на клиниката/отделението по 
кардиохирургия:
1.1. Началник на клиника по кардиохирургия 
може да бъде само хабилитирано лице с придобита 
специалност по кардиохирургия. 
1.2. Началник на отделение по кардиохирургия 
може да бъде само лице с придобита специалност 
по кардиохирургия.
1.3. Началникът на клиниката/отделението по 
кардиохирургия носи отговорност за разпределе­
нието на хирургичната работа. Взема решения 
при по-сложни казуси, периодично оценява и 
контролира персонала на клиниката/отделение­
то; отговорен е за поддържане на високо ниво 
на професионална компетентност, а така също и 
за следдипломното квалифициране на персонала. 
Началникът на клиниката/отделението е отговорен 
за ежедневната планова оперативна програма, 
както и за спешните операции. Той отговаря за 
снабдяването с медицински изделия, лекарствени 
продукти и оборудване. 
2. Лекари: 
2.1. Структурата по кардиохирургия трябва да 
разполага с минимум 2 правоспособни лекари – 
хирурзи на щат, с придобита специалност „Кар­
диохирургия“. Всеки от тях трябва да е извършил 
поне по 125 операции в условията на ЕКК на 
година за последните 3 години с оглед поддържане 
на минимално ниво на техническа и експертна 
компетентност. Ако броят на извършените опе­
рации е по-малък, съответният оператор може 
да работи само под супервизия, но не и да взема 
самостоятелни решения. 
2.2. В структурата по кардиохирургия на щат 
трябва да има поне още минимум 4 лекари, спе­
циализиращи „Кардиохирургия“. 
2.3. Структурата по кардиохирургия трябва да 
разполага с щат, осигуряващ извършването на 
минималната задължителна активност в клиниката 
с непрекъснат 24-часов цикъл (покриване на спеш­
ност), съответно при спазване и на медицинския 
стандарт „Анестезия и интензивно лечение“, и 
съобразен с националното трудово законодателство.
2.4. В структурата по кардиохирургия трябва да 
има на щат поне 2 лекари кардиолози, от които 
поне единият да бъде с придобити специалности 
„Вътрешни болести“ и „Кардиология“ и придобита 
допълнителна квалификация по ехокардиография. 
3. Перфузионисти, медицински сестри и друг 
персонал:
3.1. Структурата по кардиохирургия трябва да 
разполага с минимум 2 опитни перфузионисти 
(кардиотехници), извършили самостоятелно поне 
125 ЕКК годишно за последните 3 години, с оглед 
поддържане на минимално ниво на професионална 
компетентност. 
3.2. В структурата по кардиохирургия трябва 
да има на щат поне 6 медицински сестри със 
специалност или квалификация по операционна 
и превързочна техника (операционни медицин­
ски сестри, от които една старша операционна 
медицинска сестра), 13 медицински сестри със 
специалност или квалификация по анестезиология 
и интензивни грижи (реанимационни медицински 
сестри, от които една старша реанимационна 
медицинска сестра), 11 медицински сестри в кар­
диохирургично отделение (от които една старша 
медицинска сестра), 2 медицински сестри (по една 
в приемен и хирургичен кабинет в ДКБ) и поне 
4 хигиенисти (по един за всяка от структурите). 
3.3. Старшите медицински сестри по т. 3.2 ор­
ганизират съответната дейност съобразно Закона 
за лечебните заведения. 
3.4. Препоръчително е към болницата, в която 
се извършват кардиохирургични дейности, да има 
на щат или да бъде осигурен като консултант поне 
един психолог, притежаващ образователно-квали­
фикационна степен „бакалавър“ по специалността 
,,Психология“ и/или магистърска степен по „Кли­
нична психология“.
3.5. На щат трябва да има и поне 3 дипломи­
рани рехабилитатори.